CELEX: C2005/155/13
Language: da
Date: 2005-06-25 00:00:00
Title: Sag C-175/05: Sag anlagt den 19. april 2005 af Kommissionen for De Europæiske Fællesskaber mod Irland

25.6.2005   
            
            
               DA
            
            
               Den Europæiske Unions Tidende
            
            
               C 155/7
            
         Sag anlagt den 19. april 2005 af Kommissionen for De Europæiske Fællesskaber mod Irland
   (Sag C-175/05)
   (2005/C 155/13)
   Processprog: engelsk
   Ved De Europæiske Fællesskabers Domstol er der den 19. april 2005 anlagt sag mod Irland af Kommissionen for De Europæiske Fællesskaber ved Michael Shotter og Wouter Wils, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Irland har tilsidesat sine forpligtelser i henhold til artikel 1 og 5 i Rådets direktiv 92/100/EØF af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret (1), idet Irland har fritaget alle former for offentlig udlånsvirksomhed i henhold til direktivet.
            
         
               2.
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter:
   I direktivets artikel 1, stk. 3, er »udlån« defineret som det forhold, at et værk for et begrænset tidsrum og ikke med henblik på direkte eller indirekte økonomisk eller kommerciel fordel stilles til rådighed med henblik på brug »via offentligt tilgængelige institutioner«. I henhold til artikel 5, stk. 3, kan medlemsstaterne fritage »visse kategorier af institutioner« for at betale vederlag.
   De irske myndigheder har med hjemmel i direktivets artikel 5, stk. 3, ved Order fritaget »visse kategorier af institutioner for betaling af vederlag for deres udlån«. Denne fritagelse er så vidtgående, at den giver alle offentlige uddannelsesinstitutioner og højere læreanstalter, som offentligheden har adgang til, ret til at foretage offentlige udlån, hvilket indebærer, at alle offentlige institutioner, der foretager udlån, er fritaget for udlånsrettigheder og samtidig fritaget for betaling af vederlag.
   Kommissionen har anført, at denne fritagelse klart er mere vidtgående end anvendelsesområdet for de undtagelser, der er tilladt i henhold til direktivets artikel 5, stk. 3, og at Irland derfor har tilsidesat sine forpligtelser i henhold til direktivets artikel 1 og 5.
   
      (1)  EFT L 346 af 27.11.1992, s. 61.